
MUNICIPIUL MARGHITA

   MARGITTA MEGYEI JOGU VAROS - MARGHITA TOWN
       415300 - Marghita,  jud. Bihor,                                                 telefon :    +40259362001
       Calea Republicii,  nr.1,                                                                               +40359409977
       Cod fiscal 4348947                                                                 
fax:         +40359409982
                                                   e-mail:primaria@marghita.ro


Nr. 9519 din 09.09.2022
RAPORT DE SPECIALITATE
privind implementarea proiectului intitulat

„ Construirea de insule ecologice digitalizate Municipiul Marghita , județul Bihor”
 
Având în vederea faptul ca Primăria Municipiului Marghita dorește demararea proiectului intitulat „Construirea de insule ecologice digitalizate Municipiul Marghita , județul Bihor” propus spre finanţare prin Planul Național de Redresare și Reziliență (PNRR) - COMPONENTA 3 – MANAGEMENTUL DEȘEURILOR, finanțat prin Ministerul Mediului, Apelor și Pădurilor.
Luând în calcul:
Ghidul specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/ 2022/C3/S/I.1.B., componenta 3 — MANAGEMENTUL DEȘEURILOR, cu obiectivele și încadrarea în categoria solicitanților de finanțare eligibili –
 •
Unitățile Administrativ-Teritoriale (inclusiv subdiviziunile/sectoarele acestora) organizate la nivel de  municipiu și oraș;
ORDONANȚĂ DE URGENȚĂ nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, respectiv normele metodologice de aplicare a prevederilor Ordonanţei de urgenţă a Guvernului nr. 124/2021.
Anexele la cerere de finanţare aplicabile prezentului apel, PNRR/ 2022/C3/S/I.1.B., componenta 3, pentru autorități și instituții publice locale - Hotărârea pentru implementarea proiectului, inclusiv anexele aferente ale investiţiei propuse a fi realizată prin proiect - în cazul Autorităților și instituțiilor publice locale: Hotărârea Consiliului Local pentru implementarea proiectului.
Hotărârea sus-menţionată trebuie să facă referire la următoarele puncte (obligatorii):

•
Necesitatea, oportunitatea și potențialul economic al investiției; 

•
Lucrările vor fi prevăzute în bugetul solicitantului pentru perioada de realizare a investiției, în cazul obținerii finanțării; 

•
Angajamentul de a suporta cheltuielile de mentenanță a investiției pe o perioadă de minimum 5 ani de la data efectuării ultimei plăți; 

•
Angajamentul că va asigura cofinanțarea proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico – economice/contractul de lucrări, dacă este cazul; 

•
Nominalizarea reprezentantului legal al solicitantului pentru relația cu MMAP în derularea proiectului.

Strategia Națională de Gestionare a Deșeurilor (SNGD) stabilește politica și obiectivele strategice ale României în domeniul gestionării deșeurilor pentru perioada 2014-2020. Strategia Națională privind Gestionarea Deșeurilor a creat cadrul potrivit realizării responsabilităților asumate de România, prin prezentarea acțiunilor necesare în vederea planificării și atingerii obiectivelor în domeniul deșeurilor. Pe de altă parte principalele obiective ale Planului Național de Gestionare a deșeurilor (PNGD) constau în caracterizarea situației actuale în domeniu, identificarea problemelor care conduc la managementul ineficient al deșeurilor, stabilirea obiectivelor și țintelor la nivel național și identificarea necesităților investiționale.
Folosind o gamă largă de măsuri și strategii interconectate, provocarea este de a face față cererii crescute de ecologizare, dezvoltând în același timp un sistem de colectare a deseurilor performant, care să poată face față provocărilor viitoare. 

Transformarea deșeurilor într-o resursă reprezintă cheia economiei circulare, noul concept de dezvoltare durabilă a statelor membre UE.  În cadrul Uniunii Europene domeniul gestionării deșeurilor reprezintă o parte esențială a tranziției la o economie circulară fiind bazată pe "ierarhia deșeurilor" care stabilește următoarea ordine prioritară în elaborarea politicii privind deșeurile și gestionarea deșeurilor la nivel operațional: prevenirea, pregătirea pentru reutilizare, reciclare, recuperare și, ca fiind cel mai puțin preferat opțiunea, eliminarea (care include depozitarea și incinerarea fără recuperare de energie).

Obiectivele și țintele stabilite în legislația europeană reprezintă factorii cheie pentru îmbunătățirea gestionării deșeurilor, stimularea inovării în ceea ce privește reciclarea, limitarea utilizării depozitării deșeurilor și crearea de stimulente pentru schimbarea comportamentului consumatorilor.

Îmbunătățirea gestionării deșeurilor contribuie la reducerea problemelor legate de sănătate și mediu, reducerea emisiilor de gaze cu efect de seră (direct prin reducerea emisiilor de la depozitele de deșeuri și indirect prin reciclarea materialelor care pot fi extrase și prelucrate) și evitarea impactului negativ la nivel local cum ar fi: alterarea peisagistică datorată depozitelor de deșeuri, poluarea locală a apei și a aerului, precum și împrăștierea deșeurilor.
Prin aceste măsuri se contribuie la limitarea poluării din municipiile reședință de județ, zonele urbane cele mai afectate, dar și din alte municipii și orașe.

Afectate semnificativ de pandemie, UAT-urile din România au o scădere semnificativă a veniturilor proprii. Această situație duce la o reducere semnificativă a investițiilor în domenii cum ar fi educația, sănătatea și infrastructura locală. Ținând cont că, într-o perioadă de criză economică, veniturile locale sunt și mai reduse, este nevoie de suport financiar suplimentar pentru asigurarea bunăstării populației și garantarea unor servicii publice de calitate în perioada imediat următoare, cu accent pe colectarea deșeurilor in mod selectiv. De asemenea, este necesar ca în localitățile din România să fie efectuate investiții în infrastructura locală, pentru a adapta localitățile la noile condiții de siguranță și pentru a contracara tendințele nesustenabile generate de pandemie, respectiv izolare, segregare, inclusiv utilizarea autoturismelor personale în detrimentul transportului public.
            Pentru obținerea finanțării, solicitantul și proiectul trebuie să respecte toate criteriile de eligibilitate, în termenele stabilite prin ghid Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/ 2022/C3/S/I.1.B, componenta 3 — MANAGEMENTUL DEȘEURILOR, INVESTIȚIA I1.  Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune - SUBINVESTIȚIA I1.B. - CONSTRUIREA DE INSULE ECOLOGICE DIGITALIZATE.
Activităţile eligibile ale proiectului prin ghidul mai sus menționat, se pot încadra în următoarele acţiuni: Achiziția de containere digitalizate pentru colectarea separată a deșeurilor în conformitate cu criteriile specifice acestui ghid; Cheltuieli conexe necesare pentru realizarea Eco – insulelor, cheltuieli cu sisteme de protecție anti-vandalism și împotriva accesului neautorizat; Cheltuieli cu platforma software necesară operării eco – insulelor și administrării datelor; etc.
Valoare totală a bugetului proiectului: 250.000, 00 euro fără TVA, din care:
Contribuţie proprie: 0,00 lei
Finanțare nerambursabilă:  250.000, 00 euro fără TVA.
Valoarea eligibilă și nerambursabilă este în proporţie de 100% din valoarea totală a bugetului proiectului.
Durata maximă de implementare a proiectului: cel tărziu păna la data de 30 septembrie 2024.
Luând în considerare:
- referatul de aprobare al Primarului Municipiului Marghita înregistrat cu nr. 9518 / 09.09.2022;
- prevederile ORDINULUI pentru aprobarea Ghidului specific - CONDIȚII DE ACCESARE A FONDURILOR EUROPENE AFERENTE PNRR ÎN CADRUL APELULUI DE PROIECTE PNRR/ 2022/C3/S/I.1.B, COMPONENTA C3 – MANAGEMENTUL DEȘEURILOR;
- faptul că abordarea va fi de tip necompetitiv, pe principiul “primul venit, primul servit”, cu termen limită de depunere a cererilor de finanțare.
Solicit a se aproba: 
Valoare totală a bugetului proiectului: 250.000, 00 euro fără TVA, din care:

Contribuţie proprie: 0,00 lei

Finanțare nerambursabilă:  250.000, 00 euro fără TVA.

Valoarea eligibilă și nerambursabilă este în proporţie de 100% din valoarea totală a bugetului proiectului.

Durata maximă de implementare a proiectului: cel târziu până la data de 30 septembrie 2024.
Arhitect Șef,
Arh. Balog - Tecau Daniela
